李花二首 一
作者：韓愈
朝代：唐

paragraphs: 平旦入西園，梨花數株若矜夸。
旁有一株李，顏色慘慘似含嗟。
問之不肯道所以，獨繞百帀至日斜。
忽憶前時經此樹，正見芳意初萌牙。
奈何趁酒不省錄，不見玉枝攢霜葩。
泫然爲汝下雨淚，無由反斾羲和車。
東風來吹不解顏，蒼茫夜氣生相遮。
冰盤夏薦碧實脆，斥去不御慚其花。